Kikutbakken (Skien)

Kikutbakken var en hoppbakke i Skien i Telemark. Den lå i nærheten av Kikuthytta i Gjerpen, ca. 5 km nordøst for Skien sentrum, og var eid av Odds Skiklubb. Hoppbakken ble brukt under hovedlandsrennet (NM) i 1910.

Bakken ble anlagt i 1902 og var planlagt brukt under landsrennet (nasjonalt renn) i 1903, men da gjorde snømangel at hopprennet måtte holdes i Odds gamle bakke Gisholtbakken. Det første rennet ble dermed et klubbrenn i januar 1904, etterfulgt av et landsrenn måneden etter. Bakken ble noe ombygd høsten 1906 og hadde så landsrenn igjen i 1907 og 1908. En større ombygging ble gjort høsten 1909 før bakken var arena for hovedlandsrennet 1910.Trygve Lie: Idrætsforeningen Odd 1885–1910 - Festskrift 1910. Erik St. Nilssens Forlag, Skien 1910 (s. 120-125, digitalisert av Nasjonalbiblioteket) Under mesterskapet hadde Svein Welhaven lengste stående hopp på 25 meter foran 5000 tilskuere.Morgenbladet: Vinterstevnet i Skien (s. 1, 14. februar 1910, digitalisert av Nasjonalbiblioteket) Bakken hadde også landsrenn omtrent årlig etter 1910.

Kikutbakken ble ganske raskt umoderne og for liten, og skiklubben bygde ny hoppbakke i Gunnborgdalen i 1921. Enda en ny hoppbakke, Oddbakken, ble bygd like øst for Kikut i 1934.Halvor Landsverk: Skien gjennom 600 år - Byhistorisk utstilling 1958. Oluf Rasmussens boktrykkeri, Skien 1958 (s. 101, digitalisert av Nasjonalbiblioteket)

Referanser

Kategori:Tidligere hoppbakker i Norge
Kategori:Skianlegg i Telemark
Kategori:Sport i Skien
Kategori:Byggverk i Skien
Kategori:Tidligere idrettsanlegg i Telemark